Document ID: 32010D0758
Publication Date: 2010-12-02

Content:
32010D0758
L 322/43
SLUŽBENI LIST EUROPSKE UNIJE
02.12.2010.
ODLUKA VIJEĆA
od 2. prosinca 2010.
o pokretanju automatizirane razmjene daktiloskopskih podataka u Bugarskoj
(2010/758/EU)
VIJEĆE EUROPSKE UNIJE,
uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, osobito u suzbijanju terorizma i prekograničnog kriminala (1), a posebno njezin članak 25.,
uzimajući u obzir Odluku Vijeća 2008/616/PUP od 23. lipnja 2008. o provedbi Odluke 2008/615/PUP (2), a posebno članak 20. i poglavlje 4. njezina Priloga,
budući da:
(1)
U skladu s Protokolom o prijelaznim odredbama koji je priložen Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju, akti koje su institucije, tijela, uredi i agencije Unije donijeli prije stupanja na snagu Ugovora iz Lisabona nastavljaju proizvoditi pravne učinke sve dok ne budu stavljeni izvan snage, poništeni ili izmijenjeni u okviru provedbe Ugovora.
(2)
U skladu s tim, članak 25. Odluke 2008/615/PUP stupio je na snagu te Vijeće mora jednoglasno odlučiti jesu li države članice provele odredbe iz poglavlja 6. navedene Odluke.
(3)
Člankom 20. Odluke 2008/616/PUP predviđeno je da se odluke iz članka 25. stavka 2. Odluke 2008/615/PUP donose na temelju evaluacijskog izvješća izrađenog na temelju upitnika. Što se tiče automatizirane razmjene podataka u skladu s poglavljem 2. Odluke 2008/615/PUP, evaluacijsko izvješće treba se temeljiti na evaluacijskom posjetu i rezultatima testiranja.
(4)
U skladu s poglavljem 4. točkom 1.1. Priloga Odluci 2008/616/PUP, upitnik koji je izradila nadležna radna skupina Vijeća odnosi se na svaku automatiziranu razmjenu podataka i država članica treba ga popuniti čim, prema svojem uvjerenju, bude ispunjavala preduvjete za razmjenu podataka u odgovarajućoj kategoriji podataka.
(5)
Bugarska je dovršila upitnik o zaštiti podataka i upitnik o razmjeni daktiloskopskih podataka.
(6)
Bugarska je provela uspješno testiranje s Austrijom.
(7)
Evaluacijski posjet Bugarskoj je obavljen i austrijsko-španjolski evaluacijski tim sastavio je izvješće o evaluacijskom posjetu i proslijedio ga nadležnoj radnoj skupini Vijeća.
(8)
Vijeću je dostavljen cjelokupan evaluacijski izvještaj koji sadrži kratak pregled rezultata upitnika, evaluacijskog posjeta i testiranja vezano uz razmjenu daktiloskopskih podataka,
DONIJELO JE OVU ODLUKU:
Članak 1.
Bugarska je u potpunosti provela opće odredbe o zaštiti podataka iz poglavlja 6. Odluke 2008/615/PUP za potrebe automatiziranog pretraživanja daktiloskopskih podataka te ima pravo primati i dostavljati osobne podatke na temelju članka 9. navedene Odluke, od dana stupanja na snagu ove Odluke.
Članak 2.
Ova Odluka stupa na snagu na dan njezina donošenja.
Sastavljeno u Bruxellesu 2. prosinca 2010.

EuroVoc Classification:
Level 1 (Primary): 100150
100161
100151
100143
Level 2 (Secondary): 100221
100277
100283
100171
100222
100282
100224
100223
Level 3 (Tertiary): 5655
5781
5283
122
3489
3949
2106
4361
1422
914
2200
4488
All Tags: 217
3011
5181
5551
5859
616
7410